ทดสอบความจำ ใช้เทคนิคช่วยจำ ดูตารางธาตุ
พอจำชื่อธาตุและสัญลักษณ์ของธาตุไปได้สองสามวันแล้ว ลองสร้างตารางเปล่าและเติมชื่อธาตุกับสัญลักษณ์ของธาตุลงไปให้ถูกต้อง หลังจากนั้นนำตารางนั้นมาเปรียบเทียบกับตารางธาตุของจริง ดูสิว่าเราจำได้เยอะแค่ไหน มีแอปหลายแอปที่ช่วยให้เราจำชื่อธาตุ สัญลักษณ์ธาตุ เลขอะตอม และน้ำหนักอะตอมได้ เราสามารถดาวน์โหลดแอปเหล่านี้ลงในสมาร์ตโฟนหรือแท็บเล็ตได้ แอปตารางธาตุมีดังนี้  ตารางธาตุ 2018 Periodic Table ตารางธาตุ ตารางธาตุ ของ Paridae ตารางธาตุ ของ Digital Vulture มีเว็บไซต์หลายเว็บไซต์ที่มีเกมจับคู่ชื่อธาตุกับสัญลักษณ์ หรือเติมช่องว่าง ลองเล่นเกมเหล่านี้เพื่อทดสอบความจำและพัฒนาตนเองก่อนสอบจริง เว็บไซต์เกมตารางธาตุที่ขอแนะนำได้แก่  Scratch: https://scratch.mit.edu/projects/138809684/  Elemental Flash Cards Quiz: http://education.jlab.org/elementflashcards/  FunBrain: https://www.funbrain.com/games/periodic-table-game ถ้ามีคำขวัญ เรื่องราว หรือข้อเท็จจริงที่เกี่ยวข้องหรือพบถ้อยคำที่มีเสียงคล้ายชื่อธาตุหรือสัญลักษณ์ธาตุนั้น เราอาจใช้สิ่งเหล่านี้มาปรับเป็นถ้อยคำสั้นๆ เพื่อช่วยในการจำชื่อธาตุเหล่านั้น  ตัวอย่างเช่น อาร์เจนตินามีความหมายว่าโลหะเงิน (Argentum หรือ Ag) เพราะเมื่อชาวสเปนไปถึงที่นั่น พวกเขาคิดว่าประเทศนี้มีแร่เงินมาก บางครั้งเราอาจคิดถ้อยคำอะไรตลกๆ หรือแปลกๆ เพื่อเอามาใช้ในการจำชื่อธาตุกับสัญลักษณ์ธาตุก็ได้ ตัวอย่างเช่น “ทองดีมีออร่า” ถ้อยคำนี้สามารถช่วยให้เราจำได้ว่า Au คือสัญลักษณ์ของทอง สัญลักษณ์ธาตุของดาร์มสตัดเทียมคือ Ds สัญลักษณ์ธาตุนี้อาจทำให้เรานึกถึงเครื่องเล่นเกมนินเท็นโด DS ขึ้นมา เราอาจลองนำทั้งสองคำนี้มาแต่งเป็นประโยคช่วยจำเช่น “นายดาร์มสะดุดตัดขาเทียมตอนซื้อนินเท็นโด DS” ใช้ตัวอักษรในสัญลักษณ์ธาตุมาสร้างเป็นถ้อยคำที่จะช่วยให้เราจำจดชื่อธาตุและสัญลักษณ์ธาตุนั้นได้ เราอาจนำคำเหล่านั้นมาเรียงต่อกันตามลำดับธาตุเพื่อให้เราสามารถจำชื่อธาตุและสัญลักษณ์ธาตุตามลำดับได้   ไม่จำเป็นต้องแต่งถ้อยคำเหล่านี้ให้ออกมาสมเหตุสมผลก็ได้ ขอแค่เป็นถ้อยคำที่ช่วยให้เราจำธาตุนั้นได้ก็พอ ตัวอย่างเช่น แซดตัวนี้มีเอ็นทำมาจากสังกะสี ถ้าต้องจดจำธาตุไปตามลำดับ อาจนำอักษรตัวแรกมาสร้างเป็นคำแล้วเรียงต่อกันเป็นถ้อยคำ ตัวอย่างเช่น ถ้าอยากจำ Al Si P S Cl Ar ให้ได้ ก็อาจแต่งประโยคว่า “อัลซื้อเป๊ปซี่คลายร้อนให้อา” การได้เห็นรูปภาพจะทำให้เรานึกชื่อธาตุและสัญลักษณ์ของธาตุนั้นออกเร็วกว่าการเห็นตัวอักษร แทนภาพแต่ละภาพด้วยธาตุแต่ละธาตุ ใช้ภาพอะไรก็ได้ที่ช่วยให้เรานึกถึงธาตุและสัญลักษณ์ธาตุนั้นออก  ใช้ภาพที่เกี่ยวข้องกับธาตุนั้น ตัวอย่างเช่น ใช้ภาพแผ่นอะลูมิเนียมฟอล์ยแทนอะลูมิเนียม ใช้ภาพบอลลูนแทนฮีเลียม เราอาจนึกภาพสิ่งที่มีเสียงคล้ายธาตุนั้นก็ได้ ตัวอย่างเช่น นึกภาพโบผูกผม เมื่อนึกถึงธาตุโบรอน (B) จะแต่งเพลงตารางธาตุขึ้นมาเองหรือค้นหาทางอินเตอร์เน็ตก็ได้ พยายามหาเพลงตารางธาตุที่เป็นเวอร์ชั่นใหม่ล่าสุด เพราะมีธาตุใหม่เพิ่มเข้ามาในตารางธาตุแล้ว  ASAPScience มีเพลงตารางธาตุเวอร์ชั่นล่าสุดให้ได้ฟังกันแล้ว ค้นหาเพลงตารางธาตุในกูเกิล เราจะพบเพลงตารางธาตุในเวอร์ชั่นต่างๆ ลองเลือกฟังดูสักเพลง เมื่อมองดูช่องแต่ละช่องของตารางธาตุแล้ว ก็จะเห็นว่ามีชื่อธาตุ สัญลักษณ์ เลขอะตอม และบางครั้งก็มีน้ำหนักอะตอมอยู่ในนั้นด้วย ส่วนประกอบทั้งหมดนี้อยู่ในช่องแต่ละช่องของตารางธาตุ  ชื่อธาตุจะเขียนเป็นตัวอักษรซึ่งแตกต่างกันไปตามแต่ละภาษา มักจะเขียนเป็นตัวอักษรตัวเล็ก วางอยู่ใต้สัญลักษณ์ธาตุ ตัวอย่างเช่น เงินคือชื่อของธาตุหนึ่งในตารางธาตุ สัญลักษณ์ธาตุคือตัวอักษรภาษาอังกฤษหนึ่งหรือสองตัวซึ่งแทนธาตุนั้น สัญลักษณ์ธาตุจะเขียนเป็นตัวอักษรภาษาอังกฤษตัวใหญ่ ตัวอย่างเช่น  Ag เป็นสัญลักษณ์ธาตุของเงิน เลขอะตอมคือตัวเลขที่อยู่เหนือสัญลักษณ์ธาตุ เป็นตัวเลขที่แสดงจำนวนโปรตอนในอะตอมหนึ่งของธาตุนั้น ธาตุในตารางธาตุจะเรียงตามลำดับเลขอะตอม เลขอะตอมของเงินคือ 47 น้ำหนักอะตอมหรือมวลคือขนาดโดยเฉลี่ยของอะตอมหนึ่ง ตัวเลขนี้จะอยู่ใต้สัญลักษณ์ธาตุ ตัวอย่างเช่น น้ำหนักอะตอมของเงินคือ 107.868 เริ่มจำธาตุสิบตัวแรกก่อน พอจำธาตุสิบตัวแรกได้แม่นแล้ว ให้จำธาตุเพิ่มเติมอีกสิบธาตุ หมั่นทบทวนของเก่าขณะที่เรียนรู้ของใหม่ด้วย เริ่มจำธาตุในตารางธาตุแต่เนิ่นๆ เราจะได้มีเวลาพอที่จะจำธาตุทั้ง 118 ธาตุจนครบ  ธาตุสิบธาตุแรกของตารางธาตุจะมีเลขอะตอม 1-10 นำตารางธาตุพกติดตัวไปด้วย จะพิมพ์ตารางธาตุใส่กระดาษไว้สักสองสามแผ่นก็ได้ นำตารางธาตุไปเก็บไว้ตามที่ต่างๆ เช่น โต๊ะเรียน เป้ กระเป๋าเงิน  และให้มีอีกแผ่นหนึ่งไว้พกติดตัวไปด้วย เราอาจใช้ตารางธาตุจากอินเตอร์เน็ตก็ได้ เซฟใส่โทรศัพท์มือถือหรือแท็บเล็ต แต่ถ้าไม่ได้รับอนุญาตให้ใช้อุปกรณ์เหล่านี้ระหว่างเรียนหรือทำงาน ก็อาจเอาออกมาดูไม่ได้ ให้ด้านหนึ่งของบัตรคำเป็นสัญลักษณ์ธาตุอย่างเช่น  Ag, S, หรือ Cu และใส่เลขอะตอมลงไปด้วย อีกด้านหนึ่งเป็นชื่อของธาตุนั้นอย่างเช่น เงิน  กำมะถัน หรือทองแดง ใช้บัตรคำนี้ในการทดสอบความจำของตนเอง ถ้าอยากจำให้ได้ว่าธาตุแต่ละธาตุอยู่ในหมู่ใด ก็ให้ใส่หมู่ของธาตุนั้นลงในบัตรคำด้วย ตัวอย่างเช่น ถ้า “Ne” อยู่ด้านหนึ่งของบัตรคำ “นีออน แก๊สมีตระกูล” ก็จะอยู่อีกด้านหนึ่งของบัตรคำ เราอาจแบ่งกลุ่มธาตุตามคาบ หมู่ น้ำหนักอะตอม หรือตามความยากง่ายในการจำ  ให้เลือกการแบ่งกลุ่มตามที่เราสะดวกเพื่อจะได้แบ่งธาตุต่างๆ ออกเป็นกลุ่มย่อยๆ ได้  เราอาจแยกธาตุตามหมู่อย่างเช่น แฮโลเจน แก๊สมีตระกูล หรือโลหะแอลคาไลน์เอิร์ท ถ้าแยกธาตุต่างๆ ตามหมู่ เราก็จะจัดกลุ่มธาตุต่างๆ ตามแนวตั้ง โดยมีตัวเลขจากหนึ่งถึงสิบสี่บอกหมู่อยู่ด้านบนของตารางธาตุ ส่วนที่เป็นสีๆ ในตารางธาตุเรียกว่าบล็อก จะช่วยให้เราจำได้ว่าธาตุนั้นอยู่ตรงไหนของตารางธาตุ ตัวอย่างเช่น บล็อก f จะอยู่ตรงกลางของตารางธาตุ แถวแต่ละแถวของตารางธาตุเรียกว่าคาบ ตารางธาตุจะมีทั้งหมดเจ็ดคาบ แทนที่จะคร่ำเคร่งกับการจดจำธาตุต่างๆ เป็นเวลาหลายชั่วโมง ลองจำธาตุต่างๆ ในเวลาว่างจะดีกว่า อาจใช้เวลาระหว่างนั่งรถ พักกลางวัน หรือขณะต่อแถวมาจดจำธาตุต่างๆ ในตารางธาตุ เราสามารถจดจำธาตุด้วยการทำสิ่งต่างๆ ต่อไปนี้  ดูบัตรคำระหว่างกินอาหารเช้า ดูตารางธาตุระหว่างช่วงโฆษณา ท่องจำชื่อธาตุตามลำดับระหว่างวิ่งหรือออกกำลังกาย เขียนชื่อธาตุพร้อมสัญลักษณ์ขณะรออาหารเย็น
เติมชื่อธาตุและสัญลักษณ์ของธาตุลงในตารางเปล่า. ดาวน์โหลดแอปตารางธาตุลงในโทรศัพท์มือถือ. เล่นเกมตารางธาตุทางอินเตอร์เน็ตเพื่อช่วยในการจำตารางธาตุ. ใช้ถ้อยคำช่วยในการจำธาตุแต่ละธาตุ. ใช้ตัวอักษรของธาตุนั้นมาแต่งเป็นถ้อยคำ. นำธาตุแต่ละธาตุมาเชื่อมโยงกับรูปภาพ. จำเพลงตารางธาตุให้ได้. ดูส่วนประกอบแต่ละส่วนของช่องตารางธาตุ. จำธาตุวันละสองสามธาตุ. พิมพ์ตารางธาตุใส่กระดาษและพกติดตัว. ทำบัตรคำ. แยกธาตุในตารางให้เป็นกลุ่มย่อยๆ. ทดสอบตนเองช่วงพักและในเวลาว่าง.
https://www.wikihow.com/Memorise-the-Periodic-Table https://www.wikihow.com/Memorise-the-Periodic-Table https://www.wikihow.com/Memorise-the-Periodic-Table
Testing Your Memory Using Mnemonic Devices Studying the Table